Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 206

b) A hatósági típusvizsga alapján megszerzett kategória jogosítás érvényessége vonatkozik mindazon típusokra a kategórián belül, amelyekre az üzemben tartó a továbbiakban a légiközlekedési hatóság által jóváhagyott tanfolyamot követően a pályázót levizsgáztatta. 1.10.3. A jogosítás kiterjesztése más kategóriába sorolt légijárműtípusra csak sikeres hatósági vizsgát követően történhet. 1.10.4. A folyamatosság biztosítása: Kategória jogosításnál a szakszolgálati engedélybe típus nem kerül bejegyzésre, az üzemben tartó azonban köteles az összes típust a kategórián belül az engedélyes személyi anyagában nyilvántartani. 1.10.5. Az légiközlekedési hatóság, a többhajtóműves légijárműveket — felszerelésüktől függően — típusjogosításra kötelezett légijárművek közé sorolhatja. 1.10.6. A légijárművek kategória és típusjogosítás besorolását a légiközlekedési hatóság a típusalkalmassági bizonyítványban határozza meg.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes